***Susedia*** sú slovenský televízny sitkom. Vysiela sa od jesene 2006 na TV Markíza. Po 11 ročnej pauze mal opäť premiéru v januári 2018. V roku 2022 sa odvisielali posledné epizódy seriálu. Seriál mal nevydané časti ktoré nebudú odvysielané. 

Seriál vznikol na základoch postáv vytvorených Petrom Marcinom a Andym Krausom v kabaretoch Twister, Uragán a Hurikán. Hlavnými postavami sú horár František Stromokocúr s manželkou Zuzanou a jeho maďarský sused László Komárom s manželkou Ildikó. Okrem nich vystupuje v seriáli aj Marta Sládečková ako susedka Marta Sladká. V druhej sérii k nim pribudli aj ich už dospelé deti Milka a Gergely, v štvrtej sérii potom nová suseda a správkyňa domu Andrejka. 

Do bytovky Františka a Zuzany sa nasťahuje László s manželkou Ildikó. Ani František, Lászlov najlepší priateľ, ani Zuzana z toho spočiatku nie sú nadšení. Nadšená z toho je len Marta, ktorá v tom vidí príležitosť nájsť si partnera. Vďaka ustavičným problémom jednej alebo druhej rodiny sa veľmi často stretávajú.

Titulnú pieseň „Ešte stále som tu ja" k seriálu naspieval Pavol Habera, ktorý zložil aj hudbu, text napísal Andy Ďurica.

Produkcia
---------

Prvá séria sa natáčala v priestoroch Domu kultúry Dúbravka v Bratislave, druhá a tretia v štúdiu na bratislavskej Kolibe, od štvrtej série sa nakrúca v Ateliéroch NAD v bratislavskom Ružinove.

Prvá séria sa vysielala každý pondelok o 21:00. Keďže prvá séria bola mimoriadne úspešná, druhá a tretia séria sa už vysielali o 20:00. Susedia sa stali najúspešnejším a najsledovanejším pôvodným slovenským seriálom vyrobeným po roku 1989. Časom dosahovali jednotlivé časti sledovanosť nad milión divákov a podiel na trhu nad 60 %. Vianočná časť 1. série vysielaná 18. decembra 2006 napríklad dosiahla trhový podiel 66 %, čo predstavovalo 1 milión 317-tisíc divákov.

Pôvodne sa seriál mal vysielať len do decembra 2006, kvôli diváckemu úspechu sa v marci 2007 začala vysielať druhá séria, ktorá pokračovala treťou sériou v septembri 2007. Tá bola označená za poslednú a cesty hercov sa rozišli. 

Po 10 rokoch však prišli správy o pokračovaní seriálu od 1. januára 2018 so štvrtou sériou. Peter Marcin v 10. epizóde 7. série svojej talkshow *Neskoro večer* oznámil, že v seriáli bude naďalej hrať aj Eva Matejková. Od štvrtej série však v seriáli neúčinkuje postava matky Ildikó.

Postavy
-------

*Bližšie informácie v hlavnom článku: Zoznam postáv seriálu Susedia*
### František Stromokocúr (Peter Marcin)

Ing. František Stromokocúr (\* 16.10.1964, Ružomberok) pracoval ako horár. Študoval na Lesníckej fakulte Technickej univerzity vo Zvolene. V druhej sérii získal prácu na ministerstve. Ľahko sa rozčúli a jeho obľúbená fráza je „Zuza, nerob paniku!" Pracoval ako správca lesného revíru a stal sa poslancom miestneho zastupiteľstva. Pracoval ako hovorca mestskej časti. S manželkou Zuzanou má dcéru Milku. Má vnuka Evana. Je krstným otcom Ágostona-Františka. V súčasnosti pracuje opäť na lesnej správe.

### László Komárom (Andy Kraus)

*Bližšie informácie v hlavnom článku: László Komárom*
### Zuzana Stromokocúrová, r. Králová (Zuzana Tlučková)

Zuzana pracuje ako dílerka, ale v práci sa jej nie vždy darí, a preto svoje „krámy" predáva Lászlovi. Večne má nejakú potýčku s Ildikó, ale v podstate sú kamarátky. S manželom Františkom majú dcéru Milku. Má vnuka Evana. Je krstnou mamou Ágostona-Františka. 

### Ildikó Komárom (Viki Ráková)

Ildikó je žena v domácnosti. Jej záľubou je varenie, ale problém je v tom, že to, čo navarí, je málokedy dobré alebo vôbec nie jedlé. V druhej sérii pracuje ako Františkova sekretárka na ministerstve. Jej obľúbená fráza je „Toto nemdopadne dobre!" a „Nedráždi!" V súčasnosti pracuje ako zástupkyňa riaditeľa v miestnej škole. S manželom Lázslom majú synov Gergelyho a Ágostona-Františka (\* 2019). Je krstnou mamou Evana.

### Marta „Krasnodarskaja" Sladká (Marta Sládečková)

Marta je susedka Františka a Lászla. Celý život si hľadá partnera, no nejako sa jej to nedarí, a tak na začiatku balí Lászla. Marta Sladká je trošku uletená suseda s nezabudnuteľným smiechom. Jej najobľúbenejšia disciplína je nečakaná návšteva jednej z dvoch rodín a namiesto pozdravu jej známe „Neruším?" V 4. sérii sa objaví ako vdova. Vráti sa z Ruska, kde bola vydatá za bohatého oligarchu.

### Milka Komárom, r. Stromokocúrová (Kristína Barancová Pírová)

Emília Komárom (\* 22.4. 1987) je dcéra Zuzany a Františka. Prvýkrát sa objavila až v druhej sérii. Vyhodili ju z práce v Paríži. Po francúzsky sa veľa nenaučila, lebo tam boli samí Poliaci. Ako tvrdí Zuza, Milka zdedila po Františkovi všetky nepodarené gény. Je nezodpovedná a nevie sa o seba postarať. Najradšej ju má František, Milka je jeho miláčikom. Františka neoslovuje otec, ale Fero. Dokonca si s ním rada vypije aj pivko. Má syna Evana (\* 2018) s kŕmičom z lesnej správy Marekom. Momentálne žije s Gergelyom v spoločnom byte. V 9. sérií mala svadbu s Gergelyom.

### Gergely Komárom (Tomáš Majláth)

Je to syn Lászla a Ildikó. Prvýkrát sa objaví až v druhej sérii po návrate zo štúdia v zahraničí. Študuje hru na violončele (base) a je vegetarián. No Zuza a František tvrdia, že Gergely na violončele veľmi hrať nevie a trpia, keď musia počúvať jeho „zavýjanie". Momentálne žije s Milkou a Evanom v spoločnom byte. V 9. sérií mal svadbu s Milkou.

### Andrejka (Dominika Richterová)

Andrejka je nová susedka a správkyňa domu. Prvýkrát sa objavila až v štvrtej sérii. Od 9. série je manželkou doktora Vojtíška.

### Anyuci (Aranka Szentpéteryová)

Anyuci je matka Ildikó. Má Alzheimerovu chorobu a večne si mýli mená Lászla a Františka, ale na niektoré veci má veľmi dobrú pamäť. Stále si myslí, že sú Vianoce. Na silvester 2006 sa skamaráti s Františkovou mamou. V 4. sérii sa už neobjaví, pretože sa podľa slov Lászla a Františka nechcene predávkovala kokaínom.

Rodostromy
----------

### Komáromci + Stromokocúrovci

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  | † Anyuci |  | Ján Stromokocúr |  | Eleonóra Stromokocúrová |
|
|  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |
| László Komárom |  |  |  | Ildikó Komárom |  |  |  |  |  | František Stromokocúr |  |  |  | Zuzana Stromokocúrová |  |
|  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |
| Ágoston-František Komárom |  |  |  | Gergely Komárom |  |  |  |  |  | Emília Komárom |  |  |  | Marek |
|  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |
|
|  |  |  |  |  |  |  |  |  |  |  |  |  |  |  |  |  | Evan |
|

Zoznam častí
------------

*Bližšie informácie v hlavnom článku: Zoznam častí seriálu Susedia*

| Séria | Počet častí | Pôvodne vysielané |
| --- | --- | --- |
| Premiéra série | Finále série |
|  | **1** | 17 | 4. september 2006 | 31. december 2006 |
|  | **2** | 17 | 5. marec 2007 | 25. jún 2007 |
|  | **3** | 17 | 3. september 2007 | 31. december 2007 |
|  | **4** | 25 | 1. január 2018 | 18. jún 2018 |
|  | **5** | 14 | 3. september 2018 | 3. december 2018 |
|  | **6** | 14 | 4. marec 2019 | 10. jún 2019 |
|  | **7** | 15 | 2. september 2019 | 9. december 2019 |
|  | **8** | 7 | 2. marec 2020 | 7. december 2020 |
|  | **9** | 30 | 1. marec 2021 | 30. august 2021 |
|  | **10** | 8 | 12. január 2022 | N/A |

Referencie
----------

1. ↑
2. ↑
3. ↑   Susedov si pozrelo rekordných 1 317 000 ľudí. *Pravda*. Dostupné online [cit. 2006-12-19].
4. ↑   *EXKLUZÍVNE: Susedia po jedenástich rokoch ožijú, Markíza pripravuje nové časti kultového seriálu!* [online]. mediaboom.sk, [cit. 2017-09-05]. Dostupné online.
5. ↑   A je to tu! Poznáme presný termín premiéry nových Susedov. *markiza.sk*. Dostupné online [cit. 2017-12-06]. Archivované 2017-12-06 z originálu.

Externé odkazy
--------------


|  |  |
| --- | --- |
| Portal | Filmový portál |

* Susedia – oficiálne stránky
* Susedia – Facebook Official Page
* Susedia – Instagram
* *Susedia* v Česko-Slovenskej filmovej databáze
* *Susedia* vo Filmovej databáze